CELEX: 62012CN0575
Language: el
Date: 2012-12-07 00:00:00
Title: Υπόθεση C-575/12: Αίτηση για την έκδοση προδικαστικής αποφάσεως, την οποία υπέβαλε το Administratīvā apgabaltiesa (Λεττονία) στις 7 Δεκεμβρίου 2012 — AS «Air Baltic Corporation» κατά Valsts robežsardze

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/16
            
         Αίτηση για την έκδοση προδικαστικής αποφάσεως, την οποία υπέβαλε το Administratīvā apgabaltiesa (Λεττονία) στις 7 Δεκεμβρίου 2012 — AS «Air Baltic Corporation» κατά Valsts robežsardze
   (Υπόθεση C-575/12)
   2013/C 38/24
   Γλώσσα διαδικασίας: η λεττονική
   
      Αιτούν δικαστήριο
   
   Administratīvā apgabaltiesa
   
      Διάδικοι στην υπόθεση της κύριας δίκης
   
   
      Εκκαλούσα: AS «Air Baltic Corporation»
   
      Εφεσίβλητη: Valsts robežsardze
   
      Προδικαστικά ερωτήματα
   
   
               1)
            
            
               Έχει το άρθρο 5 του Κανονισμού 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (1) την έννοια ότι η είσοδος πολίτη τρίτου κράτους εξαρτάται κατ’ ανάγκη από την ύπαρξη έγκυρης θεωρήσεως περιεχόμενης σε έγκυρο ταξιδιωτικό έγγραφο;
            
         
               2)
            
            
               Συνεπάγεται, δυνάμει του κανονισμού 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009 για τη θέσπιση κοινοτικού κώδικα θεωρήσεων (κώδικας θεωρήσεων) (2), η ακύρωση ταξιδιωτικού εγγράφου επί του οποίου έχει επικολληθεί αυτοκόλλητη θεώρηση και την ακυρότητα της εκδοθείσας θεωρήσεως;
            
         
               3)
            
            
               Είναι σύμφωνες με τον Κανονισμό (ΕΚ) 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) και τον κανονισμό (ΕΚ) 810/2009, της 13ης Ιουλίου 2009, για τη θέσπιση του κοινοτικού κώδικα για τις θεωρήσεις (κώδικας θεωρήσεων), εθνικές διατάξεις που επιβάλλουν, ως υποχρεωτικό προαπαιτούμενο της εισόδου πολιτών τρίτων κρατών την ύπαρξη έγκυρης θεωρήσεως περιεχόμενης σε έγκυρο ταξιδιωτικό έγγραφο;
            
         
      (1)  ΕΕ L 105, σ. 1.
   
      (2)  ΕΕ L 243, σ. 1.